बस्तर मांगे आजादी... किसी के लिए हक तो कहीं राष्ट्रद्रोह की आवाज
डीयू के रामजस कॉलेज में पिछले हफ्ते लगे थे नारे
भास्कर न्यूज | जगदलपुर
दिल्ली से ठीक सालभर बाद “बस्तर मांगे आजादी’ के नारों की आंच एक बार फिर बस्तर पहुंच गई है। पिछले हफ्ते दिल्ली यूनिवर्सिटी के रामजस कॉलेज में छात्रनेताओं ने कश्मीर के साथ बस्तर के आजादी के नारे लगाए। पिछले साल मार्च में जब जेएनयू में आंदोलन हुए तो उस वक्त भी बस्तर के लोगों को अधिकार देने की मांग के साथ छात्रनेताओं ने आवाज उठाई थी। तब कन्हैया कुमार और सोनी सोरी की अगुवाई में नारेबाजी हुई थी। सोनी सोरी आम आदमी पार्टी की पदाधिकारी हैं। केमिकल अटैक की शिकार होने के बाद दिल्ली पहुंची सोनी सोरी का वहां के मुख्यमंत्री अरविंद केजरीवाल ने इलाज करवाया था। अस्पताल से ही वह जेएनयू कैंपस पहुंची थीं। जहां उन्होंने बस्तर में आदिवासियों के सामाजिक और संवैधानिक अधिकारों से वंचित रहने का मुद्दा उठाया था।
इस बार गुरमेहर के समर्थकों ने बस्तर की आजादी के नारे लगाए हैं। बस्तर अंचल में दिल्ली के नारों की प्रति गूंज सुनाई दे रही है। अलग-अलग राजनीतिक दलों से जुड़े छात्र संगठनों में यह मामला बहस का मुद्दा बन गया है। एबीवीपी की नगर इकाई के कार्यकर्ताओं ने गुरुवार को गोलबाजार चौक पर उमर खालिद और वामपंथी छात्र संगठन का पुतला फूंका। इस दौरान छात्र नेताओं ने भारत में रहना है तो वंदे मातरम कहना होगा, के नारे लगाए। एबीवीपी से जुड़े बस्तर विश्वविद्यालय छात्र महासंघ के सचिव वैभव पांडे ने पुतला दहन के बाद कहा कि बस्तर और कश्मीर की आजादी के नारे लगाकर कुछ देशद्रोही शिक्षण संस्थाओं का माहौल खराब कर रहे हैं। इसके जवाब में एनएसयूआई भी मशाल रैली निकालने की तैयारी कर रही है।
सोशल मीडिया पर इस नारे के विरोध में भी लोग प्रतिक्रिया दर्ज कर रहे हैं।
फेसबुक पर बस्तर मांगे आजादी नाम का एक पेज है जिससे 650 लोग जुड़े हैं।
भारत के सभी वामपंथियों, जेएनयू वालों, गुरमेहर समर्थक कहकर दिखा दें, गोडसे ने गांधी को नहीं मारा, बंटवारे की नफरत ने मारा, है हिम्मत.. ? अंकिता ठाकुर, छात्रा प्रमुख एबीवीपी
हां! मैं एक राष्ट्रवादी हूं लेकिन एबीवीपी का कोई गुंडा और भाजपा मेरे राष्ट्रवाद को परिभाषित नहीं कर सकता। मैं तिरंगे के प्रति उत्तरदायी हूं, जय हिंद। श्रुति सोनी, आप के छात्र विंग की नेता
आजादी का मतलब बस्तर को देश से अलग करना है
जेएनयू से लोग पीएचडी करने बस्तर आते हैं। वे यहां लोगों पर वामपंथी विचारधारा थोप रहे हैं। जेएनयू के प्रोफेसर और छात्र मिलकर बस्तर में आदिवासी और गैर आदिवासियों के बीच वर्ग संघर्ष की स्थिति बना रहे हैं। बस्तर को देश से अलग करने की साजिश रच रहे हैं। भूपेंद्र नाग, अभाविप के विभाग संयोजक
कुछ लोग अपनी राजनीति के लिए बिगाड़ रहे मायने
बस्तर की आजादी का मतलब कुछ लोग अपनी राजनीति के लिए बिगाड़ रहे हैं। बस्तर को आजादी पुलिस के अत्याचार, नक्सली उत्पीड़न से चाहिए। हाल के दिनों में कथित राष्ट्रभक्त माहौल बिगाड़ रहे हैं। हमारा राष्ट्रवाद पूरे देश के लोगों के लिए हैं। मनीष कुंजाम, आदिवासी महासभा के अध्यक्ष
आजादी का मतलब शोषण और िहंसा से मुक्ति
अत्याचार, शोषण, दमन, अशिक्षा, गरीबी, हिंसा से बस्तर को आजादी चाहिए। बस्तर की आजादी के यही मायने हैं। दिल्ली में बैठे लोग अपनी दमन नीति को छिपाने देश को भ्रमित कर रहे हैं और आजादी के मायने ही बदले जा रहे हैं। सोनी सोरी, आप नेता
विरोध में भी स्वर मुखर
समर्थन में उठी आवाज
छात्र संगठनों के लिए इस नारे के अलग-अलग मायने
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva